CELEX: C2005/330/16
Language: el
Date: 2005-12-24 00:00:00
Title: Υπόθεση C-373/05 P: Αίτηση αναιρέσεως που υποβλήθηκε στις  10 Οκτωβρίου 2005  από τον Bart Nijs κατά της διατάξεως της  26ης Μαΐου 2005  του Πρωτοδικείου των Ευρωπαϊκών Κοινοτήτων (δεύτερο τμήμα) στην υπόθεση T-377/04, Bart Nijs κατά Ελεγκτικού Συνεδρίου των Ευρωπαϊκών Κοινοτήτων

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 330/8
            
         Αίτηση αναιρέσεως που υποβλήθηκε στις 10 Οκτωβρίου 2005 από τον Bart Nijs κατά της διατάξεως της 26ης Μαΐου 2005 του Πρωτοδικείου των Ευρωπαϊκών Κοινοτήτων (δεύτερο τμήμα) στην υπόθεση T-377/04, Bart Nijs κατά Ελεγκτικού Συνεδρίου των Ευρωπαϊκών Κοινοτήτων
   (Υπόθεση C-373/05 P)
   (2005/C 330/16)
   γλώσσα διαδικασίας: η γαλλική
   Ο Bart Nijs, εκπροσωπούμενος από τον δικηγόρο Fränk Rollinger υπέβαλε στο Δικαστήριο των Ευρωπαϊκών Κοινοτήτων, στις 10 Οκτωβρίου 2005, αίτηση αναιρέσεως κατά της διατάξεως της 26ης Μαΐου 2005 του Πρωτοδικείου των Ευρωπαϊκών Κοινοτήτων (δεύτερο τμήμα) στην υπόθεση T-377/04 Bart Nijs κατά Ελεγκτικού Συνεδρίου των Ευρωπαϊκών Κοινοτήτων.
   Ο προσφεύγων ζητεί από το Δικαστήριο:
   
               —
            
            
               να κάνει τύποις δεκτή την κατατεθείσα αίτηση αναιρέσεως·
            
         
               —
            
            
               ως προς την ουσία, να κρίνει την υπό κρίση αίτηση αναιρέσεως βάσιμη·
            
         
               —
            
            
               να αποφανθεί ότι το αντικείμενο της διοικητικής ενστάσεως του Bart Nijs, της 27ης Φεβρουαρίου 2004, είναι όμοιο προς το αντικείμενο του δικογράφου της προσφυγής του Bart Nijs που κατατέθηκε στις 16 Σεπτεμβρίου 2004 στη Γραμματεία του Πρωτοδικείου·
            
         
               —
            
            
               να κηρύξει παραδεκτή την αίτησή του αναιρέσεως·
            
         
               —
            
            
               ως εκ τούτου, να εξαφανίσει τη διάταξη του δευτέρου τμήματος του Πρωτοδικείου της 26ης Μαΐου 2005 και να την αναπέμψει στο Πρωτοδικείο προκειμένου αυτό να εκδικάσει την υπό κρίση διαφορά υπό διαφορετική σύνθεση.
            
         Λόγοι αναιρέσεως και κύρια επιχειρήματα:
   Ο αναιρεσείων φρονεί ότι κακώς το Πρωτοδικείο έκρινε απαράδεκτη την προσφυγή του αν και αναγνωρίζει ότι τηρήθηκε η προ της ασκήσεως ένδικης προσφυγής διαδικασία και, ειδικότερα, το άρθρο 90, παράγραφος 2, του ΚΥΚ.